Pollena Trocchia

Pollena Trocchia è nu comune cu 13.326 crestiane d''a pruvincia 'e Napule.
Giugrafia
Pollena Trocchia sta 'int"o parco nazziunale d"o Vesuvio.
Storia
Fino a ll'era napuleoneca, ncerano 'e ddoje villagie separati Pollena e Trocchia ca, quinni hanno avuto storie siparate ma simile. Tutt"e ddoje  borghe hanne origgine etrusche, sanniteche e osche, 'sti popole, venivano accà ppe 'o clima bono e d"a fertiletà d"o loco, se stabbilirono 'e pendice d"o monte Vesuvio ( ca primma era nu vurcano cu na sola sommetà), e accà ce stattero nfi 'a ll'acquisizzione d"o campo rommano d"e rommani, ca facettero 'e tutta 'a zzona ntra 'e cità 'e Napule e Nola na zzona 'e villeggiatura.

Pollena deve 'o sojo nomme 'o culto d"o Dio Apollo, e ce stava nu tempio 'mpurtante 'int"a ll'epuca preromana e rommana; ne è 'nderetta testimunianza 'o fatto ca 'int"o periudo 'e cristianizzazzione 'a primma chiesa 'e Apolline fuje 'ntitulata a Sant'Apollinaro, stabilenno accussì na sorta 'e cuntinuità cu 'e pagane. Nce pure na jonte tratta d"o dizziunario 'e toponomasteca ca ffà venì 'o nomme d"o paese 'a ll'aggetivo latino "paululum" ca vvò dicere "piccirillo" ppe 'e poche case ca ce stavano attuorno.

Ll'origgene d"o nomme 'e Torchia vene 'mmece d"o latino trochlea, ca segnifica carrucola, torchio. Chesto ppecchè 'o villaggio 'e Trocla era rinomato pe 'e prodotti d"a propria terra e ppe ll'uva in particular maniera, quinne 'a trochlea nun è âto ca n'atrezzo usato ppe ffà 'o vino. Sicondo ate sturiose, 'mmece, Trocchia vene d"o nomme latino 'Introchia', ppe chesto è rimasto 'int"o dialetto chest'espressione 'figlio 'e ntrocchia' ppe innicà na perzona intraprennente.

'E ddoje vilaggie cuntinuattero a uspità nobbele d£e cuntrade vicine, nfi 'o scoppio d"o Vesuvio d"o 1631; sciummi 'e fango bullente pruveniente d"o monte seppellirono cumpletamente Trocchia e facettero gruosse danne a Pollena. 'A mmò Trocchia è sempe stato nu centro e cchiù piccirilla 'mpurtanza a Pollena, ma 'o 4 'e maggie 1811, cu 'a riforma urbanesteca 'e Murat, e ddoje casale fujeno mise 'nzieme cu tutte 'e ddoje 'e nomme.
Pupulazzione
Pupulazzione censita

Monumiente
Essenno 'o paese stato loc 'e vilegiatura pe 'e famiglie facultose, ce songo, 'int"o borgo antico 'e Trocchia, assaje palasse e ville nobbeliare. Tra isse, se arrecordano pe 'o loro stato 'e cunservazzione e pe 'a loro 'mpurtanza, palazzo Pistolese,Villa Caracciolo-Ruoppolo, Villa Gala-Trinchera e, in particulare, Palazzo Cappabianca.

St'urdemo era 'e proprietà 'e Donna Olimpia Cappabianca in Gala, ca, nun avenno eredi dirette, lasciatte in eredità ll'abbitazzione 'e Sore 'e Sant'Anna, ppecchè se facette n'orfanotrofio. 'E sore hanno  cumannato l'Istituto nfi 'o 1968, quanno ppe mancanza 'e fude lasciattero 'o palazzo 'o Cumune. 'O palazzo cappabianca ha avuto attività religgiose d"a cummunetà 'e Trocchia durante 'o restauro d"a chiesa. Ogge è sede e organizzazzione no-profit.
'Nvrastrutture
'Int"o cumune ce stanno ddoje scale d"a ferruvia Circumvesuviana ca stanno 'ncopp'â linea Napule-Sarno vicino una 'a ll'âta:'a stazzione cchiù 'mpurtante è Pollena, e ce sta poi 'a piccirilla fermata 'e Giundazzi. Tutt"e ddoje frequentate 'a studente e pendulare ca 'a mettono in cullegamiento cu 'o capoluoco d"a campania Napule e 'e cumune vesuviane.
'O sinnaco
'O sinnaco e Pollena Trocchia è Francesco Pinto d"o 15 'e abbrile 2008 e è 'o sojo primmo mannato.

category:giugrafia
category:Comune d''a Campania
category:Comune d''a pruvincia 'e Napule